Ο Άγιος Ισαάκ ο Σύρος και η Ορθόδοξη Πνευματικότητα. Σπουδή στο Μυστήριο της Μετανοίας και της Προσευχής
Creators: name: π. Τσουρλής, Βασίλειος Κωνσταντίνου
Publisher: name: Aristotle University of Thessaloniki
Year: 2018
Subjects: Ισαάκ ο Σύρος
Μετάνοια
Προσευχή
Isaac the Syrian
Penance
Prayer

description: Η παρούσα μελέτη ασχολείται με την Πνευματικότητα των Ασκητικών λόγων του Ισαάκ του Σύρου, δηλαδή με τις δυνατότητες και τις προϋποθέσεις της εν Πνεύματι ζωής του ανθρώπου. Μέσα σε αυτό το πλαίσιο δίνεται ιδιαίτερη σημασία στα δύο θεμελιακά χαρακτηριστικά αυτής της ζωής, δηλαδή την Προσευχή και τη μετάνοια. Ειδικότερα το μυστήριο της μετανοίας ως προϋπόθεση σωτηρίας επιβεβαιώνεται μέσα στα ασκητικά κείμενα του Ισαάκ του Σύρου και ειδικότερα στην «Πρώτη Συλλογή» των ομιλιών του. Πρέπει να σημειωθεί ότι σε όλη την Ορθόδοξη πνευματική παράδοση, ιδιαίτερα αυτή που αναπτύχθηκε στις Λαύρες και τα Μοναστήρια της Ανατολής, η Προσευχή και το μυστήριο της Μετανοίας είχαν πάντοτε κομβικό ρόλο στις σωτηριολογικές προοπτικές εντός των συγγραμμάτων των ασκητών. Ειδικότερα, η προσωπικότητα και το έργο του Αββά Ισαάκ Σύρου, όπως παρουσιάζεται στα μεταφρασμένα τον 9ο αιώνα ελληνικά συγγράμματά του, αποτελούν ένα από τα πεδία έρευνας αυτής της μελέτης. Επιπλέον η εργασία επικεντρώνεται στον τρόπο με τον οποίο προσεγγίζει, πραγματεύεται και περιγράφει ο Σύρος άγιος την Προσευχή και τα χαρακτηριστικά της καθώς και το μυστήριο της Μετανοίας, ως προϋποθετική αρχή και βάση της πνευματικής ζωής μέσα στην Εκκλησία. Μάλιστα, ο αββάς Ισαάκ ο Σύρος θεωρείται από τους μεταγενέστερους του 9ου αιώνα Πατέρες της Εκκλησίας ως ο άγιος που εκφράζει με συστηματικό τρόπο τη σωτηριολογική πορεία του ανθρώπου. Το θέμα της έρευνας αποκτά ιδιαίτερο ενδιαφέρον, αν το συνδυάσουμε τόσο με το χριστολογικό περιβάλλον γύρω από το οποίο αναπτύχθηκε η Ανατολική Συριακή θεολογία στις κατεκτημένες από τους Άραβες επαρχίες του 7ου και 8ου αι., όσο και με τις θεολογικές διαμάχες μεταξύ της Εκκλησιαστικής ηγεσίας και των απομονωμένων ασκητικών συγγραφέων. Γι’ αυτό το λόγο, εξετάζεται το ιστορικο-θεολογικό περιβάλλον της περιοχής, προτού προβούμε στην ανάλυση των κειμένων και των θέσεων του Ισαάκ περί της Προσευχής και του μυστηρίου της μετανοίας πάντα μέσα στα πλαίσια του μυστηρίου της Θείας Οικονομίας.
description: The present study works on the spirituality of the Ascetic Homilies of the Isaac the Syrian, namely with the possibilities and the requirements for the spiritual life of the human being. In that content, it is really important to emphasize on the pivotal characteristics of the spiritual life, the prayer and the penance. Especially, the mystery of penance as a requirement of the salvation is confirmed by the ascetic passages of the Isaac the Syrian and his “First Collection” of his homilies. We have to underline that through the whole Orthodox spiritual tradition - especially the one that was developed in the Lavres and the Monasteries of the East - prayer and the mystery of penance had a central role to the salvational prospects inside the writing of the ascetics. Specifically, the personality and the work of the Abbot Isaac the Syrian, as it is presented to the translated in Greek works of the 9th century are one of the parts of this research. Furthermore, the study is focused on the way that the Syrian Saint approaches, studies and describes the prayer and its characteristics as well as the mystery of penance as a requirement and a base of the spiritual life in the Church. It is really interesting the fact that the Abbot Isaac the Syrian was mentioned by the latter of the 9th centuries Fathers as the saint who expresses the salvational course of the human with a systematic way. The topic of our research gets really interesting if we combine it with the Christological context of the development of the Eastern Syrian theology in the conquered provinces by the Arabs during the 7th and 8th century and with the theological disputes between the Ecclesiastical leadership and the segregated ascetic writers. For that reason, I study the historical and theological background of this area, before I proceed to the analysis of the writings and the views of Isaac about the prayer and the mystery of penance inside the context of the mystery of Divine Economy.
description: Σε συνεργασία με: Κοινωνικής Θεολογίας (Εθνικό και Καποδιστριακό Πανεπιστήμιο Αθηνών)